પ્રિયંકા હોલિવૂડમાં અત્યંત વ્યસ્ત છે. તે બે ફિલ્મો સાઇન કરવા ઉપરાંત નાના પરદાના શો ‘ક્વાન્ટિકો’માં પણ વ્યસ્ત છે એટલું જ નહીં, તે યુએન સાથે પણ જોડાઇ છે. તેથી તેને યુએન દ્વારા આયોજિત વિશેષ સમાજ સેવાના કાર્યક્રમો માટે અલગ અલગ દેશમાં જવું પડે છે. તેનું ફિલ્મી બેનર ભારતમાં પ્રાદેશિક ભાષાઓની ફિલ્મોનું નિર્માણ કરી રહ્યું છે. આ કામ તેની માતા જુએ છે, જોકે તેણે રિજિયોનલ ફિલ્મોને પ્રમોટ કરવાનો સમય પણ કાઢવો પડે છે. તાજેતરમાં તેણે કહ્યું કે તે બોલિવૂડ છોડી રહી નથી. આવતા વર્ષે તે બે બોલિવૂડ ફિલ્મમાં જોવા મળશે, પરંતુ એટલું તો સ્પષ્ટ છે કે કોઇ મોટી બોલિવૂડ ફિલ્મ માટે એકસાથે ઘણી બધી તારીખ આપવાનું તેના માટે શક્ય નથી. પોતાના પ્રોડક્શન હાઉસને પ્રિયંકાએ હોલિવૂડ સુધી લઇ જવાનું નક્કી કર્યું છે. તે ભારતીય અને અન્ય મૂળના કલાકારોને પ્રોત્સાહિત કરવા ઇચ્છે છે.•